"m COMMENTATIO 
Respondit Josephus scire illud oportere L. Ca- 
pellum et socios, quibus eam servandam dederat. 
Multa adhuc rogavit Jesus, quia terere tempus 
studebat dum Johannes cum copiis advenisset ; 
populus autem ipse jam sensim sensimque ad 
seditionem excitabatur, non contra Josephum, ve- 
rum contra legatos, quos dicebant eum injustis- 
sime tractare, — Quam ob causam hi conati sunt 
multitudinem congregatam amovere; cum autem 
populus clamaret numquam se Josephum solum 
apud eos relicturum esse, advenit aliquis Johan- 
nem adventare nuntians; quare Jonathas, amici 
persona deposita, Josephum accusavit tyrannidis 
eumque morte dignum esse affirmavit, cumque 
illud diceret nonnulli manus jam Josepho inji- 
ciebant, is autem stricto gladio, a populo adju- 
tus, effugit (t). 
Josephus periculo ereptus Taricheas se confert 
et incolis ibi Tiberiensium enarrat injurias, qui 
ita irascuntur ut contra Tiberienses proficisci vel- 
lent, sed Josephus eorum iracundiam sedavit eos- 
que exspectare jussit, donec legati quos Hiero- 
solyma miserat, rediissent. Hi paucis diebus post 
reversi nuntiabant populum vehementer iratum fuis- 
se Annano et Simoni Gamalielis filio, et horum 
mandatum revocavisse ; Josephus haecce in vico 
Arbela Gallilaeis enarravit et literas misit Jonathae 
ejus- 
(1) Cf. Jos. in vita $. 52—58. 
